





**POIM 2014-2020**

**DIRECȚIA GENERALĂ ORGANISMUL INTERMEDIAR PENTRU TRANSPORT**

**Semnare Contract de finanțare**

**„Elaborare Studiu de Fezabilitate, Proiect Tehnic, Detalii de execuție, Asistență tehnică, DTAC pentru obiectivul**

**Varianta ocolitoare Giurgiu”**

**MINISTERUL TRANSPORTURILOR,** în calitate de Organism Intermediar pentru Transport și **COMPANIA NAȚIONALĂ DE ADMINISTRARE A INFRASTRUCTURII RUTIERE SA,** în calitate de beneficiar al finanțării nerambursabile alocate în cadrul Programului Operațional Infrastructură Mare 2014-2020, au încheiat, în data de 11 mai 2018, Contractul de finanțare nr. 2 pentru proiectul **„Elaborare Studiu de Fezabilitate, Proiect Tehnic, Detalii de execuție, Asistență tehnică, DTAC pentru obiectivul Varianta ocolitoare Giurgiu”.**

Obiectul contractului de finanțare **„Elaborare Studiu de Fezabilitate, Proiect Tehnic, Detalii de execuție, Asistență tehnică, DTAC pentru obiectivul Varianta ocolitoare Giurgiu”** este reprezentat de acordarea finanțării nerambursabile către **COMPANIA NAȚIONALĂ DE ADMINISTRARE A INFRASTRUCTURII RUTIERE SA**, în vederea asigurării capacității de circulație necesare și a unor condiții corespunzătoare aferente rețelei rutiere TEN-T CORE, cu efecte negative minime la nivelul mediului și ale ocupării de terenuri.

Valoarea totală a proiectului este de **2.009.640 lei**, din care valoarea totală eligibilă, finanțată prin Programul Operational Infrastructură Mare 2014-2020, este de **1.705.127 lei** (**75% din valoarea totală eligibilă aprobată – 1.278.845,25 lei este asigurată din Fondul de Coeziune**, iar 25% în valoare de **426.281,75 lei** va fi finanțată din bugetul beneficiarului).

Perioada de implementare a Proiectului este de 18 luni, respectiv între 14.03.2018 și 14 august 2019.

*Proiect cofinanţat din Fondul de Coeziune prin Programul Operational Infrastructură Mare 2014-2020.*

*Date de contact:*

*Cătălin COSTACHE, Director General Organismul Intermediar pentru Transport, fax:  0372 825 570*